Clara Pinto Correia

María Clara Amado Pinto Correia, nada en Lisboa o 30 de xaneiro de 1960 e finada en Estremoz o 9 de decembro de 2025, foi unha profesora universitaria, bióloga, escritora e historiadora da ciencia portuguesa.

 Traxectoria 
Filla de José Manuel Pinto Correia, Gran Oficial da Orde Militar de Santiago da Espada a título póstumo o 10 de xuño de 1991, e da súa muller María Adelaide da Cunha e Vasconcelos de Carvalho Amado. Era irmá da xornalista Margarida Pinto Correia.

Pasou varios anos da súa infancia en Angola, onde o seu pai, o profesor de medicina José Pinto Correia, foi obrigado a realizar o servizo militar como médico durante a Guerra Colonial (Guerra de Ultramar ). Foi alí onde naceu a súa paixón pola bioloxía. Foi unha excelente estudante, asistindo primeiro ao Liceo Francés Charles Lepierre e despois ao Liceo Raíña D. Leonor.

Como escritora, foi autora dunha ampla obra, que comezou en 1983. A súa novela máis coñecida é Adeus, princesa, que publicou aos 25 anos, na que retrata a alma da mocidade do Alentejo ao final do intento de reforma agraria. Ten arredor de cincuenta títulos publicados, entre ficción, literatura infantil, ensaios, biografías, columnas de opinión, divulgación científica e estudos de historia da ciencia.

 Educación e adtividade académica 
Motivada polo soño de converterse algún día en garda forestal nunha reserva africana (fascinada polas revistas ás que estaba subscrito o seu pai, especialmente National Geographic (en particular as fotos de Jane Goodall con chimpancés)), Clara Pinto Correia foi estudar bioloxía na Facultade de Ciencias da Universidade de Lisboa. Rematou a súa licenciatura alí en 1984. Ao ano seguinte incorporouse ao corpo docente da Facultade de Medicina da Universidade de Lisboa como asistente en prácticas en bioloxía celular e histoloxía e embrioloxía e, simultaneamente, como estudante de doutoramento no Laboratorio de Bioloxía Celular do Instituto Gulbenkian de Ciencias, en ambos os casos baixo a supervisión do profesor J. David-Ferreira. Permaneceu alí ata 1989, cando foi aos Estados Unidos como científica visitante no laboratorio de Sabina Sobel na Universidade de Nova York en Buffalo para levar a cabo o seu proxecto de doutoramento.

En outubro de 1992, foille outorgado por unanimidade, con distinción e honras, o título de Doutora en Bioloxía Celular polo Instituto Abel Salazar de Ciencias Biomédicas da Universidade do Porto.  Regresou aos Estados Unidos, agora como investigadora posdoutoral no laboratorio de James Robl, no Departamento de Ciencias Veterinarias e Animais da Universidade de Massachusetts en Amherst, para desenvolver un proxecto de investigación relacionado coas interaccións nucleo-citoplasmáticas na clonación de embrións de mamíferos. En 1994 cambiou o traballo en prácticas por un contrato de dous anos para especializarse en Historia da Ciencia no Departamento de Historia da Ciencia da Universidade de Harvard e para escribir un libro sobre a Historia das Teorías da Reprodución, en ambos os casos baixo a dirección de Stephen Jay Gould e a supervisión de Everett Mendelshon. Despois de publicar o libro The Ovary of Eve - Egg & Sperm & Preformation en 1996, regresou a Portugal para crear a licenciatura en Bioloxía e o máster en Bioloxía do Desenvolvemento na Universidade Lusófona de Humanidades e Tecnoloxías. Simultaneamente, foi contratada como investigadora asociada por Stephen Jay Gould no Museo de Zooloxía Comparada da Universidade de Harvard, cargo que ocupou ata 2002, e como profesora adxunta no Departamento de Veterinaria e Ciencias Animais da Universidade de Massachusetts en Amherst, cargo que ocupou ata 2001. En 2004, completou a súa habilitación en Historia e Filosofía da Ciencia na Universidade de Lisboa.

Foi profesora titular na Universidade Lusófona de Humanidades e Tecnoloxías, onde dirixiu o programa de grao en Bioloxía e o programa de máster en Bioloxía do Desenvolvemento. En ambos os cursos, impartiu módulos relacionados coa historia do pensamento biolóxico e a historia das teorías reprodutivas. Tamén foi investigadora asociada de John Murdoch no Departamento de Historia da Ciencia da Universidade de Harvard e investigadora no Centro de Estudos de Historia das Ciencias Naturais e da Saúde do Instituto Rocha Cabral.

 Investigación 

 Bioloxía 
No laboratorio do profesor James Robl na Universidade de Massachusetts, onde traballaba na clonación de gando transxénico en grandes cantidades, Clara Pinto Correia introduciu novas técnicas para localizar estruturas intracelulares mediante inmunofluorescencia, que aprendera durante o seu traballo de doutoramento. Había consenso entre todos os científicos, tal e como se ensinaba nos libros de texto de bioloxía celular e do desenvolvemento, de que o centrosoma, que rexe a organización do primeiro ciclo celular, era de orixe materna. Ata entón, o modelo utilizado era unicamente o rato, e a extrapolación parecía natural. Non obstante, despois de usar o coello como modelo, Clara Pinto Correia descubriu que o centrosoma, que rexe a organización do primeiro ciclo celular, era de orixe paterna. Usando o modelo bovino, obtivo os mesmos resultados. Mentres tanto, outros grupos de investigación internacionais, ao probar outros modelos, chegaron á mesma conclusión. Os libros de texto incluso foron reescritos.

 Historia da Ciencia 
O interese de Clara Pinto Correia pola Historia da Bioloxía remóntase aos seus tempos de estudante. Non obstante, foi Stephen Jay Gould quen se converteu no seu mentor intelectual, guiándoa polo camiño da historia da ciencia. Foi con el que Clara Pinto Correia levou a cabo o seu primeiro gran proxecto de investigación sobre a historia das teorías reprodutivas na Universidade de Harvard, que culminou na publicación do libro The Ovary of Eve - Egg & Sperm & Preformation (O ovario de Eva - Óvulo, espermatozoide e preformación). Esta investigación levouna ao seu segundo gran descubrimento, relativo á historia da preformación. Todo comezou coa suposición de que os preformacionistas do século XVII representaran pequenas persoas enroladas dentro do núcleo do esperma. E estas persoas incluso tiñan un nome: "homúnculos". Non obstante, cando Clara Pinto Correia comezou a investigar as fontes, especialmente o valioso Traité de Dioptrique (1694) de Nicholas Hartsoeker, non puido atopar o termo en ningún sitio. O investigador chegaría finalmente á conclusión de que o termo "homúnculo" nunca foi empregado polos preformacionistas dos séculos XVII e XVIII, senón que é unha invención da literatura secundaria da década de 1930. Este descubrimento, modesto na súa grandeza porque nin salvou vidas nin trouxo a paz ao mundo, acabaría obrigando a unha revisión dos libros de texto. Un deles foi o coñecido *Developmental Biology* de Scott Gilbert, que na súa 4ª edición presentaba o famoso espermatozoide de Hartsoeker co seu "homúnculo" en posición fetal, pero que na seguinte edición xa eliminara o termo "homúnculo".

 Obra 

 En Bioloxía 

 1987 - O essencial sobre os bebés-proveta. I.N.C.M.
 Histórias Naturais (1988). O Jornal (reeditado por Publicações d.Quixote en 1992 e por Relógio d'Água en 1999)
 Don't let my baby like me. (1988). En co-autoríaa con A.G.M.Campbell, Hiroko Kawashima e Ebun O. Ekunwe. Hastings Center
 Portugal animal. (1990). Publicações D.Quixote (reeditado pela Círculo de Leitores e pela Relógio d'Água)
 Clonai e multiplicai-vos (1997). Texto Editora
 Clones humanos - a nossa autobiografia colectiva (1999). Relógio d'Água

 Artigos 

 Pinto-Correia, C.; Goldstein, E.G.; Bennet, V. & Sobel, J.S. (1990). "Immunofluorescence localization of an adducin-like protein in the chromosomes of mouse oocytes". Developmental Biology, 146: 301-311
 Collas, P.; Pinto-Correia, C.; Ponce de Leon, F.A. & Robl, J.M. (1992). "Effect of donor cell cycle stage on chromatin and spindle morphology in nuclear transplant rabbit embryos". Biology of Reproduction, 46: 501-511
 Pinto-Correia, C.; Collas, P.; Ponce de Leon, F.A. & Robl, J.M. (1993). "Microtubule and chromatin configurations in the first cell cycle of rabbit parthenotes and nuclear transfer embryos". Molecular and Development, 34: 33-42
 Long, C.R.; Pinto-Correia, C.; Duby, R.T.; Ponce de Leon, F.A.; Boland, M.P.; Roche, J.F. & Robl, J.M. (1993). "Sperm aster formation and the cell cycle in monospermic and polyspermic cow zygotes". Molecular Reproduction and Development, 36: 23-32
 Pinto-Correia, C.; Poccia, D.L.; Chang, T. & Robl, J.M. (1994). "Dephosphorylation of sperm midpiece antigens triggers aster formation in rabbit oocytes". Proc. Nat. Acad. Science, 97: 7894-7898
 Long, C.R.; Damiani, P.; Pinto-Correia, C.; MacLean, R.A.; Duby, R.T. & Robl, J.M. (1994). "Morphological features of in vitro matured bovine oocytes following fertilization and subsequent development in culture under varying conditions of fertilization." Journal of Reproduction and Fertility, 102: 361-369
 Pinto-Correia, C.; Long, C.L.; Chang, T. & Robl, J.M. (1995). "Factors involved in nuclear reprogramming during early development in the rabbit". Molecular Reproduction and Development, 40: 292-304
 Sobel, S.; Pinto-Correia, C. & Goldstein, E. (1995). "Identification of an M.60.000 Polypeptide Unique to the Meiotic Spindle of the Mouse Oocyte". Molecular Reproduction and Development, 40: 467-480
 Collas, P.; Pinto-Correia, C. & Poccia, D.L. (1995). "Lamin dynamics during sea urchin fertilization make pronuclear formation in vitro". Experimental Cell Research, 219: 687-698
 Fissore, R.A.; Pinto-Correia, C. & Robl, J.M. (1995). "Mechanism of calcium oscillations in fertilized rabbit eggs". Biology of Reproduction, 53: 766-774

 En Historia da ciencia 

 The Ovary of Eve - Egg & Sperm & Preformation (1997). The University of Chicago Press (editado en Portugal pola Relógio d'Água em 1999 e pola Círculo de Leitores em 2003; editado no Brasil pola Campus de São Paulo en 1998)
 Deus ao microscópio (2001). Relógio d'Água.
 O mistério dos mistérios: Uma Breve História das Teorias da Reprodução Animal (1999). Relógio d'Água Editores.
 Dodologia - um voo planado sobre a modernidade (2001). Relógio d'Água.
 Return of the Crazy Bird: The Sad, Strange Tale of the Dodo (2002). New York: Springer Verlag.
 Assim na Terra como no Céu: Ciência, Religião e Estruturação do Pensamento Ocidental (2003). (en co-autoría con José Pedro Sousa Dias). Relógio d'Água.
 Os Monstros de Deus (2004). Quasi Edições.
 O Livro das Conversões. (2004). Círculo de Leitores.
 O Testículo esquerdo: aspectos da demonização do feminino (2004). Relógio d'Água.
 E Fez-se a luz: O Deus Todo-Poderoso da obra de Newton e dos seus comentadores Ingleses (2005). Relógio d'Água.
 Primeiro Encontro de História das Ciências Naturais e da Saúde (2005). Instituto Rocha Cabral & Shaker Verlag.
 Mapa Múndi: As viagens imaginárias na história da Europa (2006). Casa das Letras.
 Histórias da Ciência (2007). (en co-autoría con José Pedro Sousa Dias, prefacio de Miguel Lobo Antunes). Quasi Edições.

 Artigos 

 "On homunculi and life". Developmental Biology online (1997).
 "Useful misconceptions: the ovary of eve. Orgyn" (1999). 2, pp.52–56.
 "God under the lens". History of Science Society Annual Meeting,(1999). p.130.
 1999 - "Homunculi in reproduction: strange tales of small men". Perspective in Medicine and Biology (1999). 42 (2), pp.225–244.
 "A curse from the left testicle: configurations of womanhood from antiquity to the scientific revolution". in The Global Impact of Portuguese Literature and Culture. (2000). Transaction Publishers, Rutgers, New Brunswick.

 Creación 

 Anda uma mãe a criar filhas para isto (1983). A Regra do Jogo.
 Agrião! (1984). Relógio d'Água.
 Um esquema (1985). Rolim.
 Adeus, princesa (1985). Relógio d'Água/Círculo de Leitores.
 Não podemos obrigá-los a amarem-se (1985). En co-autorií con Margarida Bon de Souza. Relógio d'Água.
 O sapo Francisquinho. (1986). Contexto.
 E se tivesse a bondade de me dizer porquê? (1986). En co-autoría con Mário de Carvalho. Rolim.
 O príncipe imperfeito (1987).
 Campos de morangos para sempre (1987). Rolim.
 Um sinal dos tempos (1988). Relógio d'Água.
 O príncipe imperfeito (1988). Rolim.
 Canções das crianças mortas (1989). Relógio d'Água.
 Ponto pé de flor (1990).
 Vitória, Vitória (1991). Publicações Dom Quixote.
 Quem tem medo compra um cão. (1991). Publicações Dom Quixote.
 The big easy (1992). Publicações Dom Quixote.
 Irmãos Castanheira em A canção dos dinossauros (1992). Publicações Dom Quixote
 A minha alma está parva: Clara Pinto Correia e Jorge Colombo (Irmãos Castanheira).(1992). Publicações Dom Quixote.
 A mulher gorda (1992). Publicações Dom Quixote.
 No pó da bagagem (1993).
 Domingo de Ramos (1994). Publicações Dom Quixote.
 Os quatro rios do paraíso (1994). Publicações Dom Quixote.
 Ponto pé de flor (1994). Publicações Dom Quixote.
 A ilha dos pássaros doidos (1994). Fundação Biblionef/Relógio d'Água.
 E se tivesse a bondade de me dizer porquê? (1996). En co-autoría con Mário de Carvalho. Relógio d'Água.
 A pega azul (1996). Expo 98.
 A deriva dos continentes (1997). Relógio d'Água.
 Clonai e multiplicai-vos - verdades & mentiras (1997). Relógio d'Água.
 Mais que perfeito (1997). Relógio d'Água.
 Mais marés que marinheiros (1997). Relógio d'Água.
 O sapo francisquinho (1998). Relógio d'Água.
 Os mensageiros secundários (2000). Relógio d'Água.
 Histórias naturais (2000). Relógio d'Água.
 As festas secretas pela mão de maia. (2000). Publicações Dom Quixote.
 Morfina. (2001). Relógio d'Água.
 A arma dos juízes. (2002). Relógio d'Água.
 O melhor dos meus erros (2003). Oficina do Livro.
 Trinta anos de democracia: E depois, pronto (2004). Relógio d'Água.
 Ponto pé de flor (2005). Relógio d'Água.
 Canções que já não existem (2005). En co-autoría con José Pedro Sousa Dias.
 No meio do nosso caminho (2005). Oficina do Livro.
 Contos (2005). Relógio d'Água.
 A história horrorosa dos peixes amarelos (2005). (ilustracións de Joana Quental). Quasi Edições.
 A primeira luz da madrugada (2006). Oficina do Livro.
 Complementos Indirectos (2007). Quasi Edições.

 Comunicación científica 

 Participou no programa A1 CIÊNCIA de Antena 1, que se emite os martes ás 15:40. Todo o son do programa pódese escoitar no sistema de podcasts en liña.

 Tradutora 

 Os homens bons não são fáceis de encontrar, de Flannery O'Connor ( 2006). Cavalo de Ferro.

 Xornalista 
Foi redactora do semanario O Jornal (1980-85) e foi responsable da sección científica de JL - Jornal de Letras, Artes e Ideias (1983-86).

 Columnista 
Foi columnista semanal do Diário de Notícias (1991-99) e escribiu a columna semanal "A Deriva dos Continentes" na revista Visão ata febreiro de 2003, momento no que se viu involucrada nun episodio especialmente publicitado no que publicou dúas columnas, unha baixo o título "O Castelo" que resultou ser pouco máis que unha copia case completa dun artigo publicado o 6 de xaneiro de 2003 na revista The New Yorker titulado Leaving The Castle, escrito polo director da revista, David Remnick, e outro titulado "O eixo do mal", contiña pasaxes moi semellantes a outro texto, tamén de The New Yorker, de Hendrik Hertzberg. A escritora expresou o seu malestar coa situación, pedindo desculpas publicamente polo sucedido e xustificándose cunha distracción debida á fatiga e ao seu método de traballo. Pouco despois, as súas colaboracións na revista Visão foron suspendidas. Unha escolma das crónicas que publicou na revista Visão foi publicada pola editorial Oficina do Livro, titulada O mellor dos meus erros, no mesmo ano 2003. Despois escribiu a columna diaria "No fio da navalha" no xornal 24 Horas.

 Actriz 
Participou, como Marta, na película Kiss Me (2004), dirixida por António da Cunha Telles e distribuída por Lusomundo Audiovisuais.

 Presentadora 

 1986 - Música para camaleões (Rádio Comercial)
 1996 - Rumo à lua (RTP 2)
 1996 - Docas (TVI)
 1999 - Morfina (CNL)
 2000 - Morfina (CNL)
 2001 - Travessa do cotovelo (RTP 2)

 Xurado 
2007 - A Bela e o Mestre (TVI) [deixou o programa por motivos profesionais despois da 6ª gala]

 Notas 

Categoría:Nados en Lisboa
Categoría:Nados en 1960
Categoría:Finados en 2025
Categoría:Biólogos de Portugal
Categoría:Escritores en lingua portuguesa